rejauldu/bengali-wikipedia huggingface dataset:
মির্জা আলী বেহরুজ ইস্পাহানি ছিলেন একজন বাংলাদেশী ব্যবসায়ী। তিনি ইস্পাহানি পরিবারের সদস্য এবং এম. এম. ইস্পাহানি লিমিটেডের (যা ইস্পাহানি গ্রুপ নামে পরিচিত) চেয়ারম্যান ছিলেন।    প্রাথমিক জীবন  তিনি ১৯৫০ সালের ৩০ অক্টোবরে ইস্পাহানি পরিবার নামক একটি বনেদী পরিবারে জন্মগ্রহণ করেন।  এই পরিবারটি ১৮২০ সালে ইস্পাহানি গ্রুপের প্রতিষ্ঠাতা হাজী মোহাম্মদ হাশেম (১৭৮৯-১৮৫০) কর্তৃক প্রতিষ্ঠিত হয়েছিল। তিনি পারস্যের ইস্পাহান (ইসফাহান) থেকে বোম্বাইতে এসে ব্যবসা শুরু করেন। পরে বংশানুক্রমে তা বাংলাদেশে স্থানান্তরিত হয়।   বেহরুজ ইস্পাহানি ঢাকার সেন্ট যোসেফ উচ্চ মাধ্যমিক বিদ্যালয় থেকে এসএসসি পাস করেন। তার পিতা মির্জা মেহদী ইস্পাহানির মৃত্যুর পরে এম. এম. ইস্পাহানি লিমিটেডের  চেয়ারম্যান নির্বাচিত হন।    ক্যারিয়ার  মির্জা আলী বেহরুজ ইস্পাহানি ২০০৪ সাল থেকে ২০১৭ সালের ২৩ জানুয়ারি পর্যন্ত এম. এম. ইস্পাহানি লিমিটেডের চেয়ারম্যান ছিলেন।  তিনি ইন্ডিপেন্ডেন্ট বিশ্ববিদ্যালয়ের (আইইউবি) ট্রাস্টি বোর্ডের সদস্য ছিলেন।  এছাড়াও তিনি ইন্টারন্যাশনাল পাবলিকেশনস লিমিটেডের (আইপিএল) স্পনসর ডিরেক্টর এবং ব্যবস্থাপনা পরিচালক এবং দ্য ফাইন্যান্সিয়াল এক্সপ্রেস (এফই) এর মালিক ছিলেন।  বাংলাদেশ সরকার তাকে সিআইপি (কমার্শিয়াল ইম্পরট্যান্ট পারসন বা বাণিজ্যিকভাবে গুরুত্বপূর্ণ ব্যক্তি) উপাধি দিয়েছিল।    সামাজিক কর্ম  তিনি ইস্পাহানী ইসলামিয়া চক্ষু ইনস্টিটিউট ও হাসপাতাল এবং চট্টগ্রামের ইস্পাহানী পাবলিক স্কুল এন্ড কলেজের চেয়ারম্যান ছিলেন।  এছাড়াও তিনি কুমিল্লা সেনানিবাসে অবস্থিত ইস্পাহানী পাবলিক স্কুল ও কলেজের পরিচালনা পর্ষদের সদস্য ছিলেন।   মৃত্যু  বেহরুজ ইস্পাহানি ২০১৭ সালের ২৩ জানুয়ারিতে ৬৭ বছর বয়সে মারা যান।  ঢাকার হোসেনি দালান মসজিদের কবরস্থানে তাকে দাফন করা হয়।  বেহরুজ ইস্পাহানি তার স্বনামধন্য শিল্প গ্রুপের মাধ্যমে বাংলাদেশের ব্যবসা-বাণিজ্য ও শিল্পের উন্নতিতে যে অবদান রেখেছিলেন এক শোকবার্তায় প্রধানমন্ত্রী শেখ হাসিনা তা কৃতজ্ঞতার সাথে স্মরণ করেছিলেন।    তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:ইস্পাহানি পরিবার বিষয়শ্রেণী:বাংলাদেশী ব্যবসায়ী বিষয়শ্রেণী:২০১৭-এ মৃত্যু বিষয়শ্রেণী:বাংলাদেশী শিয়া মুসলিম বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
দ্য রেইনট্রি হোটেল আন্না সালাই চেন্নাই মহানগরীয় অঞ্চলের আন্না সালাইয়ে অবস্থিত একটি পাঁচতারকা হোটেল। এটি রেইনট্রি হোটেল কোম্পানির দ্বিতীয় হোটেল যা ২০১০ সালের জুলাই মাসে ২০০০ মিলিয়ন টাকা ব্যয়ে চালু করা হয়।  ইতিহাস হোটেলটি ২০১০ সালের জুলাই মাসে উদ্বোধন করা হয়। ২০১৩ সালের আগস্ট মাসে হোটেলটি সামিট হোটেল ও রিসর্ট এ যোগদান করে, যেটা কি না প্রিফার্ড হোটেল গ্রুপ এর একটি ব্র্যান্ড। প্রিফার্ড হোটেল গ্রুপ এই হোটেলটিকে তাদের এশিয়া প্যাসিফিক পোর্টফোলিওতে অন্তর্ভুক্ত করে।  হোটেল হোটেলটিতে মোট ২৩০টি কক্ষ আছে। কক্ষগুলো যথাক্রমে ১৫৪টি ডিলাক্স কক্ষ, ৮টি প্রিমিয়াম কক্ষ, ৫১টি ক্লাব কক্ষ, ৪টি স্টুডিও কক্ষ, ১২টি কার্যনির্বাহী কক্ষ এবং ১টি সভাপতি কক্ষে বিভক্ত। হোটেলের রেস্টুরেন্টে অন্তর্ভুক্ত রয়েছে কিচেন নামক একটি বহুরন্ধনসমৃদ্ধ রেস্তোরা, মাদ্রাজ নামক একটি দক্ষিণ ভারতীয় সুস্বাদু খাবারসমৃদ্ধ রেস্তোরা, মাডিরা নামক একটি লাউঞ্জ বার এবং আপ নর্থ নামক একটি ছাদে অবস্থিত পাঞ্জাবি রেস্তোরাঁ-বার। হোটেলটিতে তিনটি ভোজ(ব্যাংকুইট)হল ও তিনটি সম্মেলনে স্থান রয়েছে যা মোট ১২,০০০ বর্গফুট (১,১০০ বর্গ মি.) জুড়ে রয়েছে। এছাড়াও হোটেলটির ছাদের উপরিভাগে একটি হেলথ ক্লাব ও স্পা এর সাথে একটি পুল রয়েছে।  হোটেলটির ডিজাইন উপাস্নী ডিজাইন সেল এর স্থাপত্যবিদগণ দ্বারা করা হয়েছে এবং অভ্যন্তরীণ সাজসজ্বা জাইলা ও লিম(মালয়েশিয়া) এর মাধ্যমে সম্পন্ন করা হয়েছে ।  পুরস্কার  শ্রেষ্ঠ সামুদ্রিক খাবারের জন্য টাইমস খাদ্য পুরস্কার;টাইমস অব ইন্ডিয়ার মাধ্যমে - ২০১২  শ্রেষ্ঠ ইকো হোটেল হিসেবে এনডিটিভি(NDTV) হিন্দু লাইফস্টাইল পুরস্কার;  এনডিটিভি (NDTV) হিন্দু হতে প্রাপ্ত - ২০১১  বিজনেস গৌরভ এসএমই অ্যাওয়ার্ড ২০১১- আতিথেয়তা- এক্সিস ব্যাংক - ২০১১  তথ্যসূত্র   বহিঃসংযোগ   ওয়েবসাইট  বিষয়শ্রেণী:চেন্নাইয়ের হোটেল বিষয়শ্রেণী:২০১০-এ প্রতিষ্ঠিত হোটেল বিষয়শ্রেণী:২০১০-এ ভারতে প্রতিষ্ঠিত বিষয়শ্রেণী:চেন্নাইয়ের গগনচুম্বী হোটেল
নাসিরিয়াহ () দক্ষিণ-পশ্চিম ইরাকের জি কার প্রদেশের রাজধানী শহর। নাসিরিয়াহ ইউফ্রেতিস নদীর নিম্নভাগের উত্তর তীরে, বাগদাদ শহর থেকে ৩৭০ কিলোমিটার দক্ষিণ-পূর্বে অবস্থিত। ঐতিহ্যগতভাবে এটি একটি খামার বাজারের শহর। শহরটি বসরা এবং কুত শহরের মধ্যকার মহাসড়কের উপর অবস্থিত। নাসিরিয়া ইউফ্রেতিস ও তাইগ্রিস নদীর মধ্যবর্তী স্থানে অবস্থিত প্রায় ১৬ হাজার বর্গকিলোমিটার আয়তনের ত্রিভুজাকৃতির এক জলাভূমি এলাকার পশ্চিম শীর্ষ নির্দেশ করছে। নাসিরিয়া রেলপথের মাধ্যমে ইরাকের অন্য প্রধান নগরীগুলির সাথে সংযুক্ত। শহরটি বিখ্যাত ঐতিহাসিক প্রত্নতাত্ত্বিক স্থান প্রাচীন উর শহরের ধ্বংসাবশেষের কাছে অবস্থিত। নাসিরিয়াহ শহরের জাদুঘরে এই অঞ্চল থেকে প্রাপ্ত সুমেরীয়, আসিরীয়, ব্যাবিলনীয় এবং আব্বাসিদ আমলের প্রত্নতাত্ত্বিক নিদর্শন সংরক্ষিত আছে।  মুন্তাফিক গোত্র সংগঠনের শেখ নাসির সাদুন ১৯শ শতকের শেষ দিকে নাসিরিয়াহ প্রতিষ্ঠা করেন। ১৯১৫ সালের জুলাই মাসে ব্রিটিশ সেনারা শহরটি দখলে নেবার আগে এটি উসমানীয় সাম্রাজ্যের অংশ ছিল। ব্রিটিশ ও উসমানীয়দের মধ্যে এই যুদ্ধে উভয় পক্ষেই ৫০০-র মত সৈন্য প্রাণ হারায়। ১৯৯১ সালের মার্চ মাসে আন নাসিরিয়াহ-তে সাদ্দাম হোসেনের বিরুদ্ধে শিয়ারা বিদ্রোহ ঘোষণা করে। এই বিদ্রোহ পরবর্তীকালে দক্ষিণে শিয়া-সংখ্যাগরিষ্ঠ শহরগুলিতে ছড়িয়ে পড়ে, তবে মাস খানেকের মধ্যে ইরাকি সেনাবাহনী এগুলি শক্ত হাতে দমন করে। ২০০৩ সালে ইরাকে মার্কিন আক্রমণের সময় এই শহরে ইরাকি ও মার্কিনীদের মধ্যে ব্যাপক যুদ্ধ চলে এবং শেষ পর্যন্ত শহরটি মার্কিনীদের দখলে আসে। এখানে ৫ লক্ষেরও বেশি লোক বাস করেন। বাগদাদ, বসরা ও মোসুলের পরে এটি জনসংখ্যার দিক থেকে ইরাকের চতুর্থ বৃহত্তম শহর।  বিষয়শ্রেণী:ইরাকের শহর
বাংলাদেশ সেনাবাহিনী মহিলা ফুটবল দল () মহিলা ফুটবলে বাংলাদেশ সেনাবাহিনীর প্রতিনিধিত্ব করে এবং বাংলাদেশ মহিলা ফুটবল লিগ, বাংলাদেশের মহিলাদের প্রিমিয়ার ফুটবল লিগে প্রতিদ্বন্দ্বিতা করে।   ইতিহাস  সেনাপ্রধানের নির্দেশনায় ও প্রত্যক্ষ তত্ত্বাবধানে বাংলাদেশ সেনাবাহিনী মহিলা ফুটবল দল গঠনের প্রচেষ্টায় ২০২২ সালে প্রথমবারের মতো বাংলাদেশ সেনাবাহিনীতে নারী ফুটবলারদের ভর্তি করা হয়েছিল।  ১৯ সেপ্টেম্বর ২০২৩-এ, বাংলাদেশ সেনাবাহিনী মহিলা ফুটবল দল তার প্রথম অফিসিয়াল খেলা খেলে, একটি প্রদর্শনী খেলায় বাংলাদেশ ক্রীড়া শিক্ষা প্রতিষ্টান (বিকেএসপি) কে ২–০ গোলে পরাজিত করে।  বর্তমান দলীয় সদস্য বাংলাদেশ সেনাবাহিনী ফুটবল দল মহিলা দল ২০২৩–২৪ মৌসুমের দল   তথ্যসূত্র  বিষয়শ্রেণী:বাংলাদেশে ক্রীড়া বিষয়শ্রেণী:বাংলাদেশ সেনাবাহিনী বিষয়শ্রেণী:২০২৩-এ বাংলাদেশে প্রতিষ্ঠিত বিষয়শ্রেণী:২০২৩-এ প্রতিষ্ঠিত ফুটবল ক্লাব বিষয়শ্রেণী:বাংলাদেশের নারী ফুটবল ক্লাব বিষয়শ্রেণী:বাংলাদেশের ফুটবল ক্লাব বিষয়শ্রেণী:বাংলাদেশের মিলিটারি ফুটবল ক্লাব বিষয়শ্রেণী:বাংলাদেশের সরকারি সংস্থা
থাম্ব|আয়শা শান্না আয়শা শান্না (বা আয়শা আশ-শান্না ; জন্ম: ১৪ আগস্ট ১৯৪১) একজন মরোক্কান সমাজকর্মী এবং নারী অধিকার আইনজীবী ও সক্রিয়কর্মী। একজন নিবন্ধিত নার্স হয়ে দেশের স্বাস্থ্য মন্ত্রণালয়ের কর্মচারী হিসাবে তিনি সুবিধাবঞ্চিত নারীদের নিয়ে কাজ শুরু করেছিলেন। ১৯৮৫ সালে তিনি অ্যাসোসিয়েশন সলিডারিটি ফেমিনিন (এএসএফ) নামে একটি সঙ্ঘ প্রতিষ্ঠা করেছেন, এটি মূলত কাসাব্লাঙ্কাভিত্তিক একটি দাতব্য সংস্থা যা একক মা এবং নির্যাতনের শিকার নারীদের সহায়তা করে। শান্না তাঁর কাজের জন্য ২০০৯ এর ওপাস পুরস্কার (১০ মিলিয়ন মার্কিন ডলার মূল্য) সহ বিভিন্ন মানবিক পুরস্কার পেয়েছেন।   প্রাথমিক জীবন  শান্না কাসাব্লাঙ্কায় জন্মগ্রহণ করেছিলেন এবং মারাক্কেশেই তাঁর শৈশবকাল কাটিয়েছিলেন। তিন বছর বয়সে তাঁর বাবা মারা গিয়েছিলেন এবং তাঁর মা আবার বিয়ে করেছিলেন। শান্নার সৎ-বাবা ১২ বছর বয়সে তাঁকে স্কুল ছেড়ে দেওয়ার জন্য বলেছিলেন, কিন্তু সৎপিতার ইচ্ছার বিরুদ্ধেই তাঁর মা তাঁকে আবার কাসাব্লাঙ্কায় পাঠিয়ে দিয়েছিলেন। সেখানে তিনি তাঁর এক খালার সাথে থাকতেন এবং একটি ফরাসি ভাষার স্কুলে পড়াশোনা করতেছিলেন।  তিন বছর পরে শান্নার মা তাঁর সৎ পিতাকে তালাক দিয়ে কাসাব্লাঙ্কায় তাঁর কাছে চলে এসেছিলেন। পরে মেয়েকে সহযোগিতা করার জন্য তিনি নিজের গহনা বিক্রি করে দিয়েছিলেন। "Discussions with Aicha Ech-Channa, Founder and President, Association Solidarité Féminine, Casablanca, Morocco ", Berkeley Center, 14 June 2009. Retrieved 25 October 2016.   নারী অধিকার নিয়ে কাজ  শান্না নিজেকে "ধর্মনিরপেক্ষ মনের অধিকারী মুসলিম হৃদয়বান" হিসাবে পরিচয় দেন। "Morocco’s Aicha Chenna, a Dauntless Activist in Defense of Women", Morocco World News, 8 April 2013. Retrieved 25 October 2016. স্বাস্থ্য মন্ত্রণালয়ের একজন কর্মচারী থাকাকালীন তিনি পরিবার পরিকল্পনা, একক মায়েদের অবস্থা, পিতৃপরিচয়হীন ও পরিত্যক্ত শিশুদের মর্যাদার অধিকার এবং সামাজিক অবস্থান সহ সামাজিক ও ধর্মীয় বারণের বিরোধিতা করে পরিচিতি লাভ করেছিলেন। তিনি সামাজিক রক্ষণশীলদের কাছ থেকে নিয়মিত সমালোচনার শিকার হয়েছেন, যারা দাবি করেছিল যে তাঁর কাজটি অনৈতিক আচরণকে বৈধতা দিচ্ছে। Akyeampong and Gates, p. 64.  ২০০৯ সালে, শান্নাকে সুবিধাবঞ্চিত নারীদের নিয়ে কাজ করার জন্য ওপাস পুরস্কার (১০ মিলিয়ন মার্কিন ডলার সমমূল্য) দেওয়া হয়েছিল। তিনি এই পুরস্কার অর্জনকারী প্রথম মুসলিম। পুরস্কার প্রাপ্তির পরে তিনি বলেছিলেন যে এই পুরস্কারের অর্থ তাঁর মৃত্যুর পরেও তাঁর ফাউন্ডেশনকে অব্যাহত রাখতে ব্যবহৃত হবে। "Secular in My Head, Muslim in My Heart", Qantara, 23 November 2009. Retrieved 25 October 2016."Living out her faith", Star Tribune, 4 November 2009. Retrieved 25 October 2016.   তথ্যসূত্র   বিষয়শ্রেণী:কাসাব্লাঙ্কার ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৪১-এ জন্ম বিষয়শ্রেণী:নারী সমাজকর্মী বিষয়শ্রেণী:২০২২-এ মৃত্যু বিষয়শ্রেণী:দাতব্য প্রতিষ্ঠানের প্রতিষ্ঠাতা
অ্যামিবা প্রোটিয়াস হল অ্যামিবার একটি প্রজাতি। এটি একটি বৃহদাকৃতির অ্যামিবার প্রচলিত প্রতিশব্দhttps://journals.biologists.com/jcs/article-pdf/s2-71/282/239/1457059/239.pdfhttps://www.uniprot.org/taxonomy/5775 হিসাবেও ব্যবহৃত হয়। এটি ক্যাওস নামক অপর এক দৈত্যাকৃ্তি অ্যামিবার প্রজাতির সাথে সম্পর্কিত। বৈজ্ঞানিক যন্ত্রপাতি ও সরঞ্জাম সমূহ যে দোকানে কিনতে পাওয়া যায় সেইখানে সহজেই সংরক্ষিত তরলের মধ্যে সংগৃহীত অ্যামিবার এই নমুনা পাওয়া যায়। এই প্রোটোজোন বা এককোষী জাতীয় প্রাণী তাদের শরীরের সিউডোপোডিয়া নামক বর্ধিত অংশ বা কর্ষি‌কার মাধ্যমে নিজেদের থেকে অপেক্ষাকৃত ছোট আকারের অণুজীব জাতীয় প্রাণীকে ভক্ষন করে পুষ্টি আহরণ করে। এরা এদের খাদ্যবস্তু গ্রহণ করার পর তাকে তাদের কোষের সাইটোপ্লাজ্ম‌ অংশের অন্তর্গত কোষগহ্বরের মধ্যে আবদ্ধ করে রাখে  যেখানে ধীরে ধীরে উৎসেচকের মাধ্যমে সেই খাদ্যবস্তুর বিভিন্ন রাসায়নিক বিশ্লেষণ হয় এবং তার থেকে পুষ্টি আহরণ করা হয়। অ্যামিবা প্রোটিয়াস তার শরীর থেকে সিউডোপোডিয়া বা কর্ষি‌কার বিস্তার করে যা তাদের অন্যতম বৈশিষ্ট‌্য হিসাবে সুপরিচিত। এদের সাধারণত পরিষ্কার মিষ্টি জলের পরিবেশে বসবাস করে এবং বংশ বিস্তার করে। এদের খাদ্যের মধ্যে অন্যতম হল অন্যান্য অপেক্ষাকৃত ছোট আকারের এককোষী প্রাণী, অ্যালগি জাতীয় জলজ উদ্ভিদ, রটিফার ইত্যাদি। নিজেদের থেকে ছোট আকৃতির অন্যান্য অ্যামিবাকেও এরা খাদ্য হিসাবে ভক্ষন করে। অ্যামিবা প্রোটিয়াস সাধারণত বর্ণহীন হয় কিন্ত খাদ্য আহরণের পর সেই খাদ্যের উপাদানের উপর ভিত্তি করে এদের কিছু বর্ণগত পরিবর্তন লক্ষ্য করা গেছে।  অ্যামিবা প্রোটিয়াসে একটি পুরু বহিঃ আবরণ যুক্ত নিউক্লিয়াস বর্তমান এবং এটি দানাযুক্ত ক্রোমাটিন বহন করে। এইজন্যই অ্যামিবা প্রোটিয়াসকে ইউক্যারিওটা শ্রেণীভুক্ত করা হয়েছে। এর ঝিল্লিতে অন্যান্য ইউক্যারিওটিক জীবগুলির ন্যায় ফসফোলিপিডের দ্বি-স্তরীয় আবরণ বর্তমান রয়েছে।  ইতিহাস  অ্যামিবা প্রোটিয়াসের নামকরন হয়েছে দুটি গ্রীক শব্দ থেকে; অ্যামিবা অর্থাৎ পরিবর্তনশীল এবং প্রোটিয়াস অর্থাৎ সমুদ্রের দেবতা। গ্রীক অর্থ বিশ্লেষণ করলে দেখা যায় যে এই এককোষী অণুজীবকে গ্রিকদেশিয় সমুদ্রের দেবতা প্রোটিয়াসের সঙ্গে তুলনা করা হয়েছে, কারণ প্রোটিয়াসের মতই এই অনুজীব নিজের আকার পরিবর্তনে সক্ষম। Amoeba proteus অ্যামিবার প্রথম বিবরণ পাওয়া যায় জার্মান প্রকৃতিবিদ অগস্ট জোহান রাসেল ভন রোজহেনফ -এর কাছ থেকে। ১৭৫৫ সালে তিনি অ্যামিবয়েড প্রোটোজোনের একটি স্বহস্তে অঙ্কিত চিত্র প্রকাশ করেন। চিত্রের সেই অ্যামিবার প্রজাতিকে তিনি ক্ষুদ্র প্রোটিয়াস বা লিটল প্রোটিয়াস নামে অভিহিত করেন। পরবর্তীকালে, বিভিন্ন লেখক রাসেলের জীব এবং অন্যান্য অ্যামিবয়েড প্রোটোজোয়ার বিভিন্ন নাম নিযুক্ত করেছিলেন। কার্ল লিনিয়াস ১৭৫৮ সালে রাসেলের বর্ণিত জীবকে ক্যাওস প্রেথিউস নামে অভিহিত করেছিলেন। অটো ফ্রিডরিচ মোলার ১৭৮৬ সালে এটিকে প্রোটিয়াস ডিফ্লুয়েন্স হিসাবে উল্লেখ করেছিলেন। ১৮৭৮ সালে, জোসেফ লেডি রাসেলের প্রোটিয়াস, অপর এক বিচ্ছিন্ন প্রোটিয়াস এবং অ্যামিবার অপর এক বর্ণিত প্রজাতি অ্যামিবা প্রিন্সেপ্সকে একত্রে অ্যামিবা প্রোটিয়াস নামে বর্ণিত করার প্রস্তাব দিয়েছিলেন।  প্রজনন  যদিও অ্যামিবা প্রোটিয়াসের মূল প্রোটিন অন্যান্য অ্যামিবা প্রজাতির ন্যায় যৌন প্রক্রিয়াগুলির সাথে যুক্ত  কিন্তু কোন রকম যৌন জননের প্রক্রিয়া অথবা তাদের দেহে মায়োসিস প্রক্রিয়া ঘটিত হওয়ার কোনরকম সূত্র বা সম্ভাবনা এখনও পর্যন্ত দেখা যায়নি। তাই এ বিষয়ে বিশেষ কোন তথ্য জানা যায়না।  চিত্র    চলচ্চিত্র  থাম্ব|গতিশীল অ্যামিবা প্রোটিয়াসথাম্ব|অ্যামিবা প্রোটিয়াস তার খাদ্যকে গ্রাস করছে।  তথ্যসূত্র   বিষয়শ্রেণী:টিউবিউলিনিয়া বিষয়শ্রেণী:পিটার সিমোন পালাস কর্তৃক নামকরণকৃত ট্যাক্সা
বাবাইয়ুরে আবু বকর সাওয়াদুগু (; ১০ আগস্ট ১৯৮৯; আবু বকর সাওয়াদুগু নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে বুর্কিনাবি ক্লাব দুয়ানেস এবং বুর্কিনা ফাসো জাতীয় দলের হয়ে গোলরক্ষক হিসেবে খেলেন।  ২০১৪–১৫ মৌসুমে, বুর্কিনাবি ক্লাব কাদিওগোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কাদিওগোর হয়ে চার মৌসুম অতিবাহিত করার পর ২০১৮–১৯ মৌসুমে তিনি আল নুজুমে যোগদান করেছেন। ২০১৯–২০ মৌসুমে, তিনি আল নুজুম হতে বুর্কিনাবি ক্লাব দুয়ানেসে যোগদান করেছেন।  সাওয়াদুগু ২০১৭ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন।   প্রারম্ভিক জীবন  বাবাইয়ুরে আবু বকর সাওয়াদুগু ১৯৮৯ সালের ১০ই আগস্ট তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০১৭ সালের ৪ঠা মে তারিখে, ২৭ বছর, ৮ মাস ও ২৪ দিন বয়সে, ডান পায়ে ফুটবল খেলায় পারদর্শী সাওয়াদুগু বেনিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি ১–১ গোলে ড্র করেছিল। বুর্কিনা ফাসোর হয়ে অভিষেকের বছরে সাওয়াদুগু সর্বমোট ৫ ম্যাচে অংশগ্রহণ করেছেন।  সাওয়াদুগু ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল বুর্কিনা ফাসো  ২০১৭  ৫  ০ ২০১৮  ৩  ০ ২০১৯  ৪  ০ ২০২০  ২  ০ ২০২১  ৩  ০ ২০২২  ০  ০ সর্বমোট  ১৭  ০   তথ্যসূত্র    বহিঃসংযোগ               বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বোবো দিউলাসোর ব্যক্তি বিষয়শ্রেণী:বুর্কিনাবি ফুটবলার বিষয়শ্রেণী:ফুটবল গোলরক্ষক বিষয়শ্রেণী:রেল ক্লাব কাদিওগোর খেলোয়াড় বিষয়শ্রেণী:আল নুজুম ফুটবল ক্লাবের খেলোয়াড় বিষয়শ্রেণী:দুয়ানেস স্পোর্টস অ্যাসোসিয়েশনের (বুর্কিনা ফাসো) খেলোয়াড় বিষয়শ্রেণী:বুর্কিনাবি প্রিমিয়ার লিগের খেলোয়াড় বিষয়শ্রেণী:সৌদি প্রথম বিভাগ লিগের খেলোয়াড় বিষয়শ্রেণী:বুর্কিনা ফাসোর আন্তর্জাতিক ফুটবলার বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:বুর্কিনাবি প্রবাসী ফুটবলার বিষয়শ্রেণী:সৌদি আরবে বুর্কিনাবি প্রবাসী ক্রীড়াবিদ বিষয়শ্রেণী:সৌদি আরবে প্রবাসী ফুটবলার বিষয়শ্রেণী:২০২০ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:২০১৮ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:পুরুষ ফুটবল গোলরক্ষক
তাকুইয়া কিদা (, ; জন্ম: ২৩ জুলাই ১৯৯৪) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০১১ সালে, তাকুইয়া জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন তাকুইয়া কিদা ১৯৯৪ সালের ২৩শে জুলাই তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তাকুইয়া জাপান অনূর্ধ্ব-১৭ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ৬ ম্যাচে অংশগ্রহণ করেছেন।  তথ্যসূত্র  বহিঃসংযোগ                বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জাপানি ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জে৩ লিগের খেলোয়াড় বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
| image     =  | caption   =   | header1   =  | label2    = বিআইই-শ্রেণী | data2     =  | label3    = শ্রেণী | data3     =  | label4    = নাম | data4     =  | label5    = Motto | data5     =  | label6    = Building | data6     =  | label7    = Area | data7     =  | label8    = Invention(s) | data8     =  | label9    = Visitors | data9     =  | label10   = Organized by | data10    =  | label11   = Mascot | data11    =  | header15  =  | label16   = দেশসমূহ | data16    =  | label17   = Organizations | data17    =  | label18   = Business | data18    =  | header20   =  | label21   = দেশ | data21    =  | label22   = শহর | data22    =  | label23   = স্থল | data23    =  | label24   = স্থানাঙ্ক | data24    =  | header25  =  | label26   = Bidding | data26    =  | label27   = Awarded | data27    =  | label28   = উদ্বোধন | data28    =  | label29   = অবসান | data29    =  | header30   =  | label31   = পূর্ববর্তী | data31    =   | label32   = পরবর্তী | data32    =   | header33   =  | label34   = পূর্ববর্তী | data34    =     | label35   = পরবর্তী | data35    =     | header36   =  | label37   = Previous | data37    =     | label38   = Next | data38    =     | header39  =  | label40   = Universal | data40    =  | label41   = বিশেষায়িত | data41    =  | label42   = Horticultural (AIPH) | data42    =  | label43   = অন্যান্য | data43    =  | header44  =  | label45   = ওয়েবসাইট | data45    =  }}
দীণা (; ; ) হলেন বাইবেলের পুরাতন নিয়ম অনুসারে ইস্রায়েলীয়দের অন্যতম পিতৃকুলপতি যাকোব ও তাঁর প্রথম স্ত্রী লেয়ার কন্যা। কনানীয় বা হিব্বীয় হমোর নামক দেশাধিপতির পুত্র শিখিম কর্তৃক দীণার অপহরণ ও ভ্রষ্টকরণ এবং পরবর্তীতে তাঁর ভাই শিমিয়োন ও লেবির প্রতিশোধের ঘটনাটি আদিপুস্তকের ৩৪শ অধ্যায়ে বর্ণিত হয়েছে।Kirsch, Jonathan. Harlot by the Side of the Road, Random House, 2009.  বংশতালিকা   তথ্যসূত্র   বিষয়শ্রেণী:আদিপুস্তকের ব্যক্তিত্ব বিষয়শ্রেণী:অপহৃত ব্যক্তি বিষয়শ্রেণী:হিব্রু বাইবেলের নারী বিষয়শ্রেণী:বাইবেলে উল্লেখিত গণহত্যা বিষয়শ্রেণী:ইসরায়েলে নারীর প্রতি সহিংসতা
বাঁকে বিহারী মন্দির হল একটি হিন্দু মন্দির যা ভারতের উত্তর প্রদেশের মথুরা জেলার বৃন্দাবন শহরে অবস্থিত। মন্দিরটি বাঁকে বিহারীকে উৎসর্গীকৃত যাকে রাধা ও কৃষ্ণের মিলিত রূপ মনে করা হয়। বাঁকে বিহারীকে মূলত বৃন্দাবনের নিধিবনে পূজা করা হতো। পরবর্তীতে, ১৮৬৪ সালের দিকে বাঁকেবিহারী মন্দির নির্মিত হলে, বাঁকেবিহারীর মূর্তিটি বর্তমান মন্দিরে স্থানান্তরিত হয়।  বাঁকে বিহারী মন্দিরে, রাধা কৃষ্ণের ঐক্যবদ্ধ রূপের মূর্তিটি ত্রিভঙ্গ ভঙ্গিতে দাঁড়িয়ে আছে। স্বামী হরিদাস মূলত কুঞ্জ বিহারী নামে এই মূর্তিটির পূজা করেছিলেন যার অর্থ বৃন্দাবনের তরূবীথিকা বা কুঞ্জে বিহার বা ভোগ করেন।   ইতিহাস   alt=Devotees taking darshan at Banke Bihari Mandir in Vrindavan|থাম্ব|বৃন্দাবনের বাঁকে বিহারী মন্দিরে ভক্তরা বাঁকে বিহারীর মূর্তিকে ঐশ্বরিক দম্পতি রাধা কৃষ্ণের সম্মিলিত রূপ মনে করা হয়। মূর্তিটি বৃন্দাবনের সঙ্গীতজ্ঞ এবং সাধক স্বামী হরিদাস দ্বারা উদ্ভাসিত হয়েছিল। হরিদাসকে ঐশ্বরিক আবাস গোলোকে রাধা কৃষ্ণের ঘনিষ্ঠ সহযোগী ললিতা গোপীর অবতার মনে করা হয়েছিল। স্বামী হরিদাস ছিলেন বিখ্যাত গায়ক তানসেনের গুরু।  প্রচলিত বিশ্বাস অনুসারে, একবার শিষ্যদের অনুরোধে স্বামী হরিদাস নিধিবনে ঐশ্বরিক দম্পতি শ্যামা শ্যাম (রাধা কৃষ্ণ) এর প্রশংসায় নিম্নলিখিত শ্লোকটি গেয়েছিলেন।শ্লোকটি শ্রবণ হরে দিব্য দম্পতি শ্যামা-শ্যাম (রাধা কৃষ্ণ) তাঁর সামনে আবির্ভূত হলেন এবং স্বামী হরিদাসের অনুরোধে ঐশ্বরিক দম্পতি এক হয়ে গেলেন এবং বাঁকেবিহারীর প্রস্তরমূর্তি তাঁর সামনে উপস্থিত হল। স্বামী হরিদাস এই মূর্তিটির নাম রাখেন কুঞ্জ বিহারী বা বাঁকে বিহারী। পরে একই মূর্তি নিধিবন থেকে বৃন্দাবনের বাঁকে বিহারী মন্দিরে স্থানান্তরিত হয়।   ধর্মগ্রন্থে   থাম্ব|190x190পিক্সেল| ত্রিভঙ্গ ভঙ্গিতে গোবর্ধন পর্বতকে ধারণ করছেন কৃষ্ণ  'বাঁকে' মানে 'বাঁকানো' এবং 'বিহারী' মানে 'ভোগকারী'। এভাবেই 'ত্রিভঙ্গ' মূর্তি কৃষ্ণ "বাঁকে বিহারী" নামটি পেয়েছিলেন। শ্রী ব্রহ্ম-সংহিতা (শ্লোক ৫/৩১) অনুসারে, ব্রহ্মা কৃষ্ণ সম্পর্কে বলেছেন,  "যাঁর গলায় চন্দ্র-হার দ্বারা সুশোভিত ফুলের মালা দোলায়মান, যাঁর দুই হাত বাঁশি ও রত্নখচিত অলঙ্কার দ্বারা শোভিত, যিনি সর্বদা প্রেম লীলায় আমোদিত হন, যিনি করুণাময় ত্রিভঙ্গ ভঙ্গিতে বিরাজিত এবং যার শ্যামসুন্দর রূপ চিরন্তনভাবে প্রকাশিত, আমি সেই আদি পুরুষ ভগবান গোবিন্দের ভজনা করি।"   অনুষ্ঠান   থাম্ব|রাধা কৃষ্ণের পূজা বাঁকে বিহারী মন্দিরে, বাঁকে বিহারীকে ছোট শিশুর রূপে পূজা করা হয়। ভোরে কোনো আরতি করা হয় না এবং মন্দির চত্বরের অভ্যন্তরে কোথাও কোন ঘণ্টা ঝুলানো হয় না কারণ এটি বাঁকে বিহারীর জন্য বিরক্তি সৃষ্টি করতে পারে। শুধুমাত্র কৃষ্ণ জন্মাষ্টমী উপলক্ষে মঙ্গল আরতি (ভোরের আরতি) করা হয়। বাঁকেবিহারীর নিরবচ্ছিন্ন দর্শন এড়াতে প্রতি পাঁচ মিনিটে বারবার পর্দা টানা হয় কারণ জনপ্রিয় বিশ্বাস অনুযায়ী যদি দর্শনে বাধা না দেওয়া হয়, বাঁকেবিহারী ভক্তদের সঙ্গে মন্দির শূন্য রেখে তাদের বাড়িতে গমন করতে পারেন। বছরে মাত্র একবার, শারদ পূর্ণিমা উপলক্ষে, বাঁকেবিহারী তার হাতে বাঁশি ধারণ করেন।  গ্যালারি   আরও দেখুন  রাধা বল্লভ মন্দির, বৃন্দাবন নিধিবন, বৃন্দাবন রাধারমণ মন্দির, বৃন্দাবন রাধা রানী মন্দির, বরসানা রাধা দামোদর মন্দির, বৃন্দাবন রাধা মদন মোহন মন্দির, বৃন্দাবন   তথ্যসূত্র    বহিঃসংযোগ   Official website  Shri Bankey Bihari Temple -thedivineindia.com  Official Banke Bihari Temple Online Darshan Registration  Banke Bihari Meaning-theagranews.com   বিষয়শ্রেণী:কৃষ্ণ মন্দির বিষয়শ্রেণী:রাধাকৃষ্ণ মন্দির বিষয়শ্রেণী:মথুরা জেলার হিন্দু মন্দির বিষয়শ্রেণী:বৃন্দাবন
নেপিডোএই বর্মী ভাষার স্থাননামটির বানানে সঠিক বর্মী উচ্চারণের সবচেয়ে কাছাকাছি ও সহজপাঠ্য প্রতিবর্ণীকরণ করা হয়েছে। (; ) দক্ষিণ-পূর্ব এশিয়ার রাষ্ট্র মিয়ানমারের রাজধানী শহর। "নেপিডো" শব্দের অর্থ "রাজাদের আবাসভূমি"।"An Introduction to the Toponymy of Burma (October 2007) – Annex A"  p. 8, The Permanent Committee on Geographic Names (PCGN), United Kingdom ২১শ শতকের শুরুর দিকে মিয়ানমারের কেন্দ্রীয় সমভূমি অঞ্চলে দেশের নতুন প্রশাসনিক কেন্দ্র হিসেবে শহরটিকে প্রতিষ্ঠা ও নির্মাণ করা হয়। ৬ নভেম্বর ২০০৫ সালে ইয়াঙ্গুনের পরিবর্তে নেপিডোকে মিয়ানমারের প্রশাসনিক রাজধানী স্থাপন করা হয়। ২০০৬ সালের ২৭ মার্চ এর আনুষ্ঠানিক নাম ঘোষণা করা হয়।   ইতিহাস ২০০২ সালে পিনমানা শহরের কাছে, দেশের প্রাক্তন রাজধানী রেঙ্গুন বা ইয়াঙ্গুন থেকে ৩২০ কিলোমিটার উত্তরে নেপিডো শহরের নির্মাণকাজ শুরু হয়।Marshall Cavendish Corporation (2007). World and Its Peoples: Eastern and Southern Asia. Marshall Cavendish. p. 650. মিয়ানমার সরকার ২০০৫ সালে প্রথমে পিনমানা শহরে, পরে নেপিডো শহরে তার প্রধান কার্যালয়গুলি সরিয়ে নেয়। ২০০৬ সালের মার্চ মাসে নেপিডোকে মিয়ানমারের রাজধানীর মর্যাদা দেওয়া হয়। শুরুর দিকে নেপিডোতে শুধু কিছু সরকারি ভবন, বিলাসবহুল হোটেল, অ্যাপার্টমেন্ট ভবন ও একটি বিমানবন্দর ছাড়া আর তেমন কিছুই ছিল না। এখানে মূলত সরকারি কর্মচারীরা বাস করতেন। তাদের পরিবার অবশ্য রেঙ্গুনেই বাস করত, কেননা নেপিডোতে বিপণী বিতান, রেস্তোরাঁ ও অন্যান্য সেবা তেমন সুলভ ছিল না। তবে শহরে সার্বক্ষণিক অব্যাহতভাবে বিদ্যুৎসেবা পাওয়া যায়, যা মিয়ানমারের অন্য শহরের জন্য বিরল। নেপিডোর বিমানবন্দরটি মূলত সামরিক বাহিনীদের সদস্যদের পরিবহনের কাজেই ব্যবহৃত হয়। শহরটি রেঙ্গুন থেকে সড়কপথে ও রেলপথে (পিনমানা হয়ে) সংযুক্ত। ২০১২ সালে শহরটির নির্মাণকাজ সমাপ্ত হয়।  নেপিডো শহরটি সম্পূর্ণরূপে পূর্বপরিকল্পিত একটি শহর, অনেকটা অস্ট্রেলিয়ার রাজধানী ক্যানবেরা ও ব্রাজিলের রাজধানী ব্রাসিলিয়া শহর দুইটির মত। এটি নেপিডো কেন্দ্রশাসিত অঞ্চল (Naypyidaw Union Territory) নামক একটি স্বতন্ত্র প্রশাসনিক বিভাগে অবস্থিত। এখানে প্রায় ১০ লক্ষ লোকের বাস। প্রায় ৭ হাজার বর্গকিলোমিটার আয়তনের এই নগরীটি বিশাল, এমনকি আকারে এটি যুক্তরাজ্যের রাজধানী লন্ডন শহরেরও চার গুণ বড়, কিন্তু এর জনঘনত্ব খুবই কম (প্রতি বর্গকিলোমিটারে মাত্র ১৩১ জন)।  নগর পরিষেবা থাম্ব|নেপিডোতে অবস্থিত সাফারি পার্ক নেপিডোতে মিয়ানমারের সরকারের কার্যালয়সমূহ, আইনসভা, সর্বোচ্চ আদালত, রাষ্ট্রপতির প্রাসাদ, মিয়ানমারের মন্ত্রীসভার সরকারি বাসভবন, মিমিয়ানমারের মন্ত্রণালয়সমূহের সদর দফতর ও মিয়ানমারের সেনাবাহিনীর প্রধান কার্যালয় অবস্থিত। উপ্পাসান্তি প্যাগোডা বা শান্তি প্যাগোডা শহরটির একটি দর্শনীয় স্থান।  পরিবহন নেপিডো আন্তর্জাতিক বিমানবন্দর শহরের প্রধান বিমানবন্দর।  টীকা   তথ্যসূত্র   বিষয়শ্রেণী:মিয়ানমার বিষয়শ্রেণী:এশিয়ার রাজধানী বিষয়শ্রেণী:পরিকল্পিত রাজধানী বিষয়শ্রেণী:মান্দালয় অঞ্চলের জনবহুল স্থান বিষয়শ্রেণী:২০০৫ সালে প্রতিষ্ঠিত জনবহুল স্থান বিষয়শ্রেণী:২০০৫-এ প্রতিষ্ঠিত জনবহুল স্থান
ভূমিরাস্তার স্তরপ্রস্থান/প্রবেশ পথবি১উচ্চ অবতরণউত্তরের প্রবেশদ্বার এসকেলেটর অবতরণবি২নিম্নতর মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রোকার্ড মেশিনগুলিবি৩প্ল্যাটফর্ম স্তরদক্ষিণদিকগামী←  -এর দিকে, ভায়া ব্রাইটন  ()←  -এর দিকে, ভায়া  সমুদ্র সৈকত (ভিড়ের সময় ভ্রমণের জন্য নির্বাচিত) ()দ্বীপ প্ল্যাটফর্ম, বাম দিকে দরজা খুলবে উত্তরদিকগামী  -এর দিকে, (ট্যার্মিনাস) →  -এর দিকে, (ভিড়ের সময় ভ্রমণের জন্য নির্বাচিত) (ট্যার্মিনাস) →Category:স্টেশনগুলির জন্য নিউ ইয়র্ক সিটি সাবওয়ে প্ল্যাটফর্ম বিন্যাস টেমপ্লেট